
A mezítlábas edzések vizsgálata a futás biomechanikájára, a vágtafutás és a fürgeség fejlesztésében a 8 és 11 év közötti gyerekeknél

Kulcsszavak: mezítlábas edzés; fürgeség; vágtafutás; gyerekek;
A legjobb futócipővel mindenki rendelkezik. Leonardo da Vinci állítása szerint ,,Az emberi láb a mérnöki munka mesterműve és művészi alkotás.” Viszont, ha nem tartjuk edzésben, könnyen ellenünk dolgozhat.
Doktor Lieberman, a Harvard biológiai antropológia professzora szerint evolúciós orvosi szempontból a cipő viselésének három újszerű következménye lehet:az első, hogy a cipők limitálják a propriocepciót, a második, hogy a magasított sarokkal, merev talppal, párnázottsággal és boltozati alátámasztással rendelkező modern cipők megkönnyíthetik vagy elősegíthetik a megszokott mezítláb futóknál megszokottól eltérő futási formát, például a sarkon futást. A legújabb kutatások szerint a modern futók 95%-a a sarokra való talajra érkezést (RFS) használja. A harmadik pedig, hogy a cipők gyenge és rugalmatlan lábakhoz vezethetnek, különösen gyermekkorban, amikor a lábfej növekszik.
Kutatásomban bemutatásra kerülnek a mezítlábas edzések teljesítménybeli előnyei: miként változik az általam összeállított 10 hetes edzésprogram hatására a 8 és 11 év közötti gyerekeknél az irányváltoztatással kombinált mozgásgyorsaság (p = 0,035 jobb lábra és p= 0,000 bal lábra). Valamint hogyan befolyásolják ezek az edzések a 20 méteren levő vágtafutás haladási sebességét a gyakorlatokat megelőző felmérési eredményekhez viszonyítva (p= 0,032). Továbbá bemutatásra kerül a mezítlábas edzések vizsgálata a futás biomechanikájára.



